
	UNITATEA ADMINISTRATIV TERITORIALA
MUNICIPIUL DROBETA TURNU SEVERIN

Nr.  _________/______________                                                                     




PROTOCOL DE COLABORARE                                    
(încheiat astăzi…………………..)


Cap. I.   PĂRŢILE

         UAT-Municipiul Drobeta Turnu Severin, cu sediul in Drobeta Turnu Severin, str. Mareșal Averescu nr.2, nr.de înregistrare fiscală 4426581, reprezentată prin Primar, Marius Vasile Screciu 
și,
UAT-Comuna Izvorul Bârzii, cu sediul în Comuna Izvorul Bârzii,  nr. de înregistrare fiscală 4484400, reprezentata prin Primar Horia Balica
Având în vedere dispozițiile HG nr. 1059/2013 privind normele metodologice de aplicare a Ordonanței de urgență a Guvernului nr.155/2001 art.3 alin.1 si 4 , completate cu punctul nr. 2 din Hotărârea nr. 20 din 27 ianuarie 2021 pentru modificarea și completarea Normelor metodologice de aplicare a Ordonanței de urgență a Guvernului nr. 155/2001 privind aprobarea programului de gestionare a câinilor fără stăpân, aprobate prin Hotărârea Guvernului nr. 1.059/2013), între părțile sus menționate a intervenit următorul protocol de colaborare.

Cap. II.   PRINCIPIILE DE BAZĂ
•  Relațiile de conlucrare dintre părți se întemeiază pe conceptele de parteneriat, respect reciproc si buna credință ;
• In procesul conlucrării, părțile vor folosi atât mecanisme existente cat si alte modalități specifice de susținere a dialogului ;
•  Procedurile concrete de monitorizare a îndeplinirii Protocolului se stabilesc de comun acord ;
· Cererea Primăriei Izvorul Bârzii înregistrată cu nr. 10566/17.03.2023 la UAT Drobeta Turnu Severin
•   raportul serviciului de specialitate din cadrul UAT Drobeta Turnu Severin;
·  Contractul de delegarea gestiunii Serviciului public de gestionare a animalelor fără stăpân si ecarisaj din municipiul Drobeta Turnu Severin nr. 17824/10.06.2019.
· Adresa Direcției Tehnice, înregistrată cu nr. 18634/15.05.2023
· Răspunsul SC Negro Star Com SRL, înregistrat cu nr. 7/16.05.2023.

Cap. III.    OBIECTUL COLABORĂRII     
         Găzduirea in Adăpostul de animale fără stăpân situat în Serpentina Roșiori nr.1 – 3, aparținând Municipiului Drobeta Turnu Severin, în limita locurilor disponibile, a câinilor fără stăpân capturați pe raza UAT Izvorul Bârzii.     

         
Cap. IV.  CONDIȚII 
           Găzduirea în Adăpostul de animale fără stăpân situat în Serpentina Roșiori nr.1 – 3, aparținând UAT-Municipiul Drobeta Turnu Severin a câinilor fără stăpân capturați pe raza UAT Izvorul Bârzii se face în limita locurilor disponibile, prioritate având câinii fără stăpân capturați pe raza UAT- Municipiul Drobeta Turnu Severin.
      UAT-Comuna Izvorul Bârzii împreună cu SC Negro Star Com SRL răspund de capturarea, transportul animalelor până la adăpost și întocmirea tuturor actelor prevăzute de legislația în vigoare  respectând toate condițiile sanitar-veterinare.
          In cazul în care este necesar eliberarea unor locuri ocupate de câinii capturați de pe raza Comunei Izvorul Bârzii, în termen de 24 ore de la notificarea scrisă a UAT-Municipiul Drobeta Turnu Severin, UAT Izvorul Bârzii are obligația eliberării acestor spații de cazare prin retragerea câinilor fără stăpân, având obligația de a asigura transportul și asigurarea eliberării  acestora pe raza Comunei Izvorul Bârzii în condițiile prevăzute de lege.
Operatorul, SC Negro Star Com SRL este responsabil de respectarea condițiilor sanitar-veterinare, de hrana si cazare pentru toți câinii fără stăpân ce sunt cazați in Adăpostul public, proprietatea Consiliului Local al municipiului Drobeta Turnu Severin.
	Redevența datorată de concesionarul Serviciului de gestionare a câinilor fără stăpân -SC Negro Star Com SRL, corespunzătoare veniturilor realizate din întreținerea câinilor fără  adăpost capturați și predați de UAT Izvorul Bârzii, revine UAT-Municipiul Drobeta Turnu Severin, în cuantum de 10% din valoarea veniturilor realizate.

Cap. V.    OBLIGAȚII

1) UAT-Municipiul Drobeta Turnu Severin se obligă :
a) să găzduiască în Adăpostul de animale fără stăpân situat in Serpentina Roșiori nr.1 – 3, aparținând UAT-Municipiul Drobeta Turnu Severin, în limita locurilor disponibile, câinii fără stăpân capturați pe raza Comunei Izvorul Bârzii ;
b) să comunice în scris celeilalte părți eventualele modificări ;
c) să respecte derularea activităților.
2) UAT- Comuna Izvorul Bârzii se obligă :
a) sa achite concesionarului SC NEGRO STAR COM SRL,  tarifele aferente costurilor de întreținere si sa trimită după fiecare factura copie la Serviciul public specializat pentru gestionarea câinilor fără stăpân si ecarisaj 
b) în termen de 24 ore de la notificarea scrisa a UAT-Municipiul Drobeta Turnu Severin, UAT - Comuna Izvorul Bârzii are obligația eliberării acestor spatii de cazare prin preluarea câinilor fără stăpân, transportul și eliberarea /cazarea acestora pe raza Comunei Izvorul Bârzii pe baza unui proces-verbal încheiat cu concesionarul care va fi depus și înregistrat la UAT Drobeta Turnu Severin;
c) sa comunice în scris celeilalte părți eventualele modificări referitoare la prezentul protocol ;
d) sa depună toate diligențele pentru îndeplinirea obligațiilor stabilite.
e) sa captureze animalele si sa asigure transportul în adăpost și de la adăpost, pe raza UAT Izvorul Bârzii . Transportul se va face cu mijloace auto dotate conform legislației în vigoare.
f) Împuterniciții  UAT-Comuna Izvorul Bârzii (serviciu specializat) se vor ocupa de întocmirea documentației privind capturarea și transportul la adăpost, cât și al celor încheiate în urma eliberării, în caz de suprapopulare.

CAP. VI .    DURATĂ
         Protocolul este valabil  1 an de zile de la data  adoptării hotărârii Consiliului Local al  Municipiul Drobeta Turnu Severin,  semnării şi înregistrării la registratura UAT municipiul Drobeta Turnu Severin, de la data........................................... pana la data...................................


CAP. VII.    DISPOZIŢII FINALE
         Prezentul  Protocol are caracterul unui document cadru el urmând a fi completat cu calendarul de lucru si planuri concrete de activitate.
     Pentru punerea în execuție a Protocolului va fi desemnată ca persoană responsabilă d-l. Florin Lucian Sorâc din partea UAT-Municipiul  Drobeta Turnu Severin si d-l. _______________________  UAT-Comuna Izvorul Bârzii.
               Denunțarea unilaterală a protocolului pentru neexecutarea obligațiilor nu produce efecte decât dacă a fost comunicată în scris celeilalte părți cu cel puțin 15 zile înainte.
            Neexecutarea prevederilor prezentului Protocol nu poate fi justificată decât de forța majoră, calamitățile naturale, stare de urgență sau stare de război.
             Protocolul de Colaborare a fost redactat în 3 exemplare, câte unul pentru fiecare parte și unul pentru Concesionarul contractului de delegare a gestiunii Serviciului de gestionare a câinilor fără stăpân din municipiul Drobeta Turnu Severin– SC NEGRO STAR COM SRL. 



                         Primar,			                  	                  Primar,
	    Marius Vasile  Screciu                                                        Horia Balica



Comunicat pentru opozabilitate,
SC NEGRO STAR COM SRL 

